Kahekordne hüvitis
"Kahekordne hüvitis" (ka "Kahekordne kahjutasu"; inglise "Double Indemnity") on 1944. aastal linastunud Ameerika Ühendriikide film noir, mille lavastas Billy Wilder. Film põhineb James M. Caini samanimelisel romaanil, mille põhjal kirjutasid stsenaariumi Wilder ja Raymond Chandler. Aastal 1992 tunnistati film kultuuriliselt oluliseks ja võeti USA Kongressi raamatukogu National Film Registrysse.